b'\n_START_ARTICLE_\nEsteettinen kontemplaatio\n_START_PARAGRAPH_\nEsteettinen kontemplaatio on meditaatiota eli mietiskely\xc3\xa4, jossa tietoisuus kohdistetaan johonkin esteettiseen kohteeseen. Kontemplaation ajatus juontaa juurensa Platonin ja Plotinoksen ajoilta, jolloin kauneus oli j\xc3\xa4rjell\xc3\xa4, ei aistein, ymm\xc3\xa4rrett\xc3\xa4v\xc3\xa4 asia._NEWLINE_Estetiikan tutkija George Dickien mielest\xc3\xa4 l\xc3\xa4hes kaikki esteettiset teoriat tavalla tai toisella v\xc3\xa4itt\xc3\xa4v\xc3\xa4t, ett\xc3\xa4 kontemplaatio liittyy esteettiseen el\xc3\xa4mykseen. Dickie arvelee joitakin s\xc3\xa4vyj\xc3\xa4 kontemplaatiosta olevan j\xc3\xa4ljell\xc3\xa4 viel\xc3\xa4 nykyisess\xc3\xa4kin estetiikan tutkimuksessa, aiheuttaen juhlavan ja mahtipontisen suhtautumisen kauneuteen ja taiteeseen. H\xc3\xa4n lis\xc3\xa4\xc3\xa4, ett\xc3\xa4 esteettisten kokemusten kirjoa miettim\xc3\xa4ll\xc3\xa4 huomaa helposti, ett\xc3\xa4 kokemus on monesti paljon muutakin kuin vain mietiskely\xc3\xa4.'